FF «Helland-Hansen»

FF «Helland-Hansen» (bygd 1957, forliste 10. september 1976 ved Svinøy fyr) var et norsk forskningsfartøy, levert til Geofysisk Institutt ved Universitetet i Bergen.  Skipet var bygd av A/S Westermoen Båtbyggeri & Mekaniske Verksted i Mandal (se Toralf Westermoen). Skipets  dimensjoner var  186 brt, 42 nrt, 133.7 x 22.7 x 7.7, motoren var på 8 sylindre av typen 4T Normo DM (Bergen Diesel), med krefter lik 440 bHK.

Det var navngitt etter Bjørn Helland-Hansen (1877–1957) som var oseanograf og professor og døde samme året som skipet, det forliste vest for Svinøy fyr (like nord for Stad) ved 13-tiden den 10. august 1976. Det kantret som følge av to kraftige bølger (brottsjøer) og sank etter tyve minutter. Ombord var syv vitenskapelige (forskere) og tre mannskap. Åtte mann reddet seg på en flåte, to mann omkom, forsker laborant Robert Michelsen (47 år) fra Bergen og skipsfører Magnus Hauge (61 år) fra Askøy. 

For Havforskningsinstituttet ble skipet etterfulgt av FF «Håkon Mosby», sjøsatt i 1980.
Referanser

Kategori:Norske forskningsskip
Kategori:Havforskningsinstituttets skip
Kategori:Sjøfart i Vestland
Kategori:Skip fra 1957
Kategori:Sjøulykker i 1976
Kategori:Stads historie
Kategori:Skip sluttseilt 1976
Kategori:Skip bygget i Norge
Kategori:Artikler i sjøfart-prosjektet